stanford-oval/wikipedia huggingface dataset:
สายลับจับบ้านเล็ก

| สายลับจับบ้านเล็ก |
| --- | --- |

กำกับ: คมกฤษ ตรีวิมล
บทภาพยนตร์: คมกฤษ ตรีวิมล อดิสรณ์ ตรีสิริเกษม เบ็ญจมาภรณ์ สระบัว
สร้างจาก: บทประพันธ์ สะกดรอยชู้' โดย มานะ สุ่มทอง
อำนวยการสร้าง: ฝ่ายงานสร้าง จิระ มะลิกุล ยงยุทธ ทองกองทุน เช่นชนนี สุนทรศารทูล สุวิมล เตชะสุปินัน ฝ่ายบริหาร ไพบูลย์ ดำรงชัยธรรม บุษบา ดาวเรือง วิสูตร พูลวรลักษณ์ จินา โอสถศิลป์
นักแสดงนำ: ซันนี่ สุวรรณเมธานนท์ ภัทรศยา เครือสุวรรณศิริ ปาณิสรา พิมพ์ปรุ เฉลิมพล ทิฆัมพรธีรวงศ์ สุเมธ องอาจ ดารณีนุช โพธิ์ปิติ ประกาศิต โบสุวรรณ นิมิตร ลักษมีพงศ์ อดิสรณ์ ตรีสิริเกษม
ผู้บรรยาย: บรรจง ปิสัญธนะกูล
กำกับภาพ: ปราเมศร์ ชาญกระแส
ดนตรีประกอบ: สุนทร ยอดศรีทอง
บริษัทผู้สร้าง: จอกว้าง ฟิล์ม 
ผู้จัดจำหน่าย: จีทีเอช
วันฉาย: 6 กันยายน พ.ศ. 2550
ความยาว: 111 นาที
ประเทศ: ประเทศไทย
ภาษา: ภาษาไทย
ทำเงิน: 70 ล้านบาท
ต่อจากนี้: แจ็ค เดอะสายลับ
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
สายลับจับบ้านเล็ก เป็นภาพยนตร์ไทยได้รับแรงบันดาลใจจากหนังสือ สะกดรอยชู้ ของ มานะ สุ่มทอง กำกับโดย คมกฤษ ตรีวิมล นำแสดงโดย ซันนี่ สุวรรณเมธานนท์ ,ภัทรศยา เครือสุวรรณศิริ , ปาณิสรา พิมพ์ปรุ และ เฉลิมพล ทิฆัมพรธีรวงศ์ ใช้เวลาถ่ายทำ 3 เดือนครึ่ง ออกฉายเมื่อวันที่ 6 กันยายน พ.ศ. 2550 ภาพยนตร์เรื่องนี้ทำรายได้รวม 70 ล้านบาท ปี 2552 ภาพยนตร์ยังมีการสร้างภาคต่อเป็นซีรีส์ทางโทรทัศน์แนวซิตคอม ในชื่อ สายลับเดอะซีรีส์ กับ 24 คดีสุดห้ามใจ และปี 2556 ภาพยนตร์ยังมีการสร้างภาคต่อเป็นหนังสั้น ออกฉายทางช่องวัน ในชื่อ แจ็ค เดอะ สายลับ
เรื่องย่อ

จ๊อก (ซันนี่ สุวรรณเมธานนท์) ที่กำลังร้อนเงินเนื่องจากไปกู้เงินเพื่อเปิดร้านหมูกระทะพลังแสงอาทิตย์ แต่ก็ปิดตัวไป โดนแก๊งทหารนอกราชการตามทวงหนี้ จึงต้องผันตัวเองมาเป็นนักสืบชู้ โดยมีไอ้แจ๊ค (เฉลิมพล ทิฆัมพรธีรวงศ์) เด็กร้านซ่อมมอเตอร์ไซค์ที่เข้าใจว่าจ๊อกเป็นนักสืบชื่อดัง กับ ฤทัย (ปาณิสรา พิมพ์ปรุ) เจ๊ร้านคาราโอเกะ มาช่วยเหลือ และเมื่อมีคดี จากคุณนายอรัญญา(จิ๊บ-จารุภัส) ผู้ว่าจ้างรายใหม่เสนอเงินก้อนโตให้จ๊อกตามจับพฤติกรรมของ สารวัตรวศิน (ประกาศิต โบสุวรรณ) สามีที่ไปติดพัน พริตตี้สาวชื่อ น้องน้ำปั่น (ภัทรศยา เครือสุวรรณศิริ) ซึ่งน้องน้ำปั่น ก็ดันแอบมีกิ๊กเป็นเสี่ยอดิสรณ์ (สุเมธ องอาจ) เสี่ยเต็นท์รถรายใหญ่อยู่อีกคน 
เมื่อคุณหญิงสุวิมล (ท็อป-ดารณีนุช) ภรรยาไฮซ้อของเสี่ยอดิสรณ์จ้าง สุทิน (นิมิต ลักษมีพงศ์) นักสืบเพื่อแบล็กเมล์น้ำปั่นอีกต่อหนึ่ง จ๊อกตัดสินใจยื่นมือเข้าช่วยเหลือ
นักแสดงนำ

ซันนี่ สุวรรณเมธานนท์ รับบท จ๊อก
ภัทรศยา เครือสุวรรณศิริ รับบท น้ำปั่น
ปาณิสรา พิมพ์ปรุ รับบท ฤทัย
เฉลิมพล ทิฆัมพรธีรวงศ์ รับบท ไอ้แจ๊ค
นักแสดงสมทบ

นิมิตร ลักษมีพงศ์ รับบท สุทิน
อดิสรณ์ ตรีสิริเกษม รับบท สมศักดิ์
ต่อพงศ์ กุลอ่อน รับบท แก้ม
ธรรมรัตน์ สุเมธศุภโชค รับบท ตี้
สุเมธ องอาจ รับบท เสี่ยอดิสรณ์
ดารณีนุช โพธิ์ปิติ รับบท คุณหญิงสุวิมล
จารุภัส ปัทมะศิริ รับบท คุณนายเสาวภา
ประกาศิต โบสุวรรณ รับบท สารวัตรวศิน
ฉันทวิชช์ ธนะเสวี รับบท คนส่งพิซซ่า
รุ้งลาวัลย์ โทนะหงษา รับบท คนทำความสะอาดคอนโดของน้ำปั่น
ศิรพันธ์ วัฒนจินดา รับบท ลูกค้าร้านเกี๊ยว 1
มณีรัตน์ คำอ้วน รับบท ลูกค้าร้านเกี๊ยว 2
ปิยะกานต์ บุตรประเสริฐ รับบท พนักงานนวด
ชญาภา เลิศพิมลชัย รับบท พนักงานสปา 1
ปวีณ์นุช แพ่งนคร รับบท พนักงานสปา 2
เฉลิมชัย จั่นโต รับบท ลูกค้าร้านทีวี
ศิวพร พันธรักษ์ รับบท เมียหลวงละครทีวี
จารุณี บุญเสก รับบท คนใช้บ้านสารวัตรวศิน
ธนาบดินทร์ ยงสืบชาติ รับบท เถ้าแก่ร้านบะหมี่
นนตรา คุ้มวงศ์ รับบท พิธีกรรายการทีวี
ธิดาวรรณ หงษ์ชูเกียรติ รับบท ทีมงานรายการทีวี 1
ไกรเลิศ โอสถรูป รับบท ทีมงานรายการทีวี 2
ภาคย์ กิจจำเนียร รับบท ทีมงานรายการทีวี 3
บรรจง ปิสัญธนะกูล รับบท หมาเจมส์ บอนด์ (ให้เสียง)
เพลงประกอบภาพยนตร์

ไม่รู้จักฉัน ไม่รู้จักเธอ - ดา เอ็นโดรฟิน และป๊อบ ปองกูล
คนของเธอ - ซันนี่ สุวรรณเมธานนท์
แหล่งข้อมูลอื่น

สายลับจับบ้านเล็ก (2007) ที่สยามโซน
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์ 
| ด ค ก365 ฟิล์ม |
| --- | --- |
คมกฤษ ตรีวิมล • ทรงยศ สุขมากอนันต์ • นิธิวัฒน์ ธราธร • วิชชพัชร์ โกจิ๋ว • วิทยา ทองอยู่ยง • อดิสรณ์ ตรีสิริเกษม
ภาพยนตร์:  แฟนฉัน (2546)  เพื่อนสนิท (2548)  เด็กหอ (2549)  Seasons Change (2549)  หมากเตะรีเทิร์นส (2549)  เก๋า..เก๋า (2549)  สายลับจับบ้านเล็ก (2550)  ปิดเทอมใหญ่ หัวใจว้าวุ่น (2551)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  Top Secret วัยรุ่นพันล้าน (2554)  รัก 7 ปี ดี 7 หน (2555)  คิดถึงวิทยา (2557) 
ละคร:  ฮอร์โมนส์ วัยว้าวุ่น (ฤดูกาลที่ 1 • 2 • 3) (2556)  จีทีเอช ไซด์ สตอร์รี่ (2556)  STAY ซากะ..ฉันจะคิดถึงเธอ (2558)  น้ำตากามเทพ (2558) 
ดูเพิ่ม:  คณะนิเทศศาสตร์ จุฬาลงกรณ์มหาวิทยาลัย  จีเอ็มเอ็ม ไท หับ
เชาว์วัฒน์ วีระชาติ

| ข้อมูลส่วนตัว |
| --- | --- | --- | --- |
ชื่อเต็ม:  เชาว์วัตน์ วีระชาติ
วันเกิด:  23 มิถุนายน พ.ศ. 2539 (28 ปี)
สถานที่เกิด:  อำเภอแม่ริม จังหวัดเชียงใหม่ ประเทศไทย
ส่วนสูง:  1.73 m (5 ft 8 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  ชลบุรี (ยืมตัวมาจาก บีจี ปทุม ยูไนเต็ด)
หมายเลข:  40
สโมสรเยาวชน
:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2557–2559 |  บุรีรัมย์ ยูไนเต็ด |  31 |  (1) |
| 2557 |  → สุรินทร์ ซิตี้ (ยืมตัว) |  16 |  (2) |
| 2560– |  บีจี ปทุม ยูไนเต็ด |  109 |  (11) |
| 2561 |  → เซเรซโซ อายุไม่เกิน 23 ปี (ยืมตัว) |  14 |  (0) |
| 2565 |  → เซเรซโซ โอซากะ (ยืมตัว) |  0 |  (0) |
| 2568– |  → ชลบุรี (ยืมตัว) |  0 |  (0) |
ทีมชาติ‡
| 2557–2561 |  ไทย อายุไม่เกิน 23 ปี |  16 |  (2) |
| 2565– |  ไทย |  5 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 ธันวาคม 2565 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 31 พฤษภาคม 2565
เชาว์วัตน์ วีระชาติ (ชื่อเล่น : อินซ์) (23 มิถุนายน พ.ศ. 2539 —)  เป็นนักฟุตบอลชาวไทย ปัจจุบันเล่นในตำแหน่งกองกลางให้กับชลบุรี ในไทยลีก 2 โดยยืมตัวมาจากบีจี ปทุม ยูไนเต็ด
สโมสร > บุรีรัมย์ ยูไนเต็ด

ในวันที่ 20 กรกฎาคม พ.ศ. 2559 เชาว์วัตน์ทำประตูแรกในไทยลีก ฤดูกาล 2559 นัดที่บุรีรัมย์เปิดบ้านเอาชนะสุโขทัยไปได้ 5–2
สโมสร > บีจี ปทุม ยูไนเต็ด

ในวันที่ 1 พฤศจิกายน พ.ศ. 2559 เชาว์วัตน์ได้เซ็นสัญญา 4 ปีกับบางกอกกล๊าส (ชื่อเดิมของสโมสรในปีนั้น)
สโมสร > บีจี ปทุม ยูไนเต็ด > เซเรซโซ โอซากะ (ยืมตัว)

ในเดือนมกราคม พ.ศ. 2561 เชาว์วัตน์ได้ย้ายไปเล่นให้กับเซเรซโซ โอซากะรุ่นอายุไม่เกิน 23 ปี ด้วยสัญญายืมตัว 1 ปี และเมื่อสัญญายืมตัวสิ้นสุดลงในเดือนพฤศจิกายน ปีเดียวกัน เขาก็ได้กลับมาเล่นให้กับบีจี ปทุม อีกครั้ง
สโมสร > บีจี ปทุม ยูไนเต็ด > ชลบุรี เอฟซี (ยืมตัว)

วันที่ 7 มกราคม พ.ศ. 2568 ชลบุรี เอฟซี เปิดตัวเชาว์วัฒน์ เข้ามาร่วมทีมด้วยสัญญายืมตัวจาก บีจี ปทุม ยูไนเต็ด จนจบฤดูกาล โดยเชาว์วัฒน์ได้รายงานตัวกับสโมสรและโค้ชวัง ธวัชชัย ดำรงอ่องตระกูล หัวหน้าผู้ฝึกสอนเป็นที่เรียบร้อย และเขาจะสวมเสื้อหมายเลข 40 ลงเล่นให้กับทัพฉลามชลในศึก ไทยลีก 2
เกียรติประวัติ

ไทยลีก: 2558
ไทยลีกคัพ: 2558
ไทยเอฟเอคัพ: 2558
ฟุตบอลชิงถ้วยพระราชทานประเภท ก.: 2558 , 2559
แม่โขงคลับแชมเปียนชิพ: 2558
โตโยต้า พรีเมียร์คัพ: 2559
ไทยลีก: 2563–64
ไทยลีก 2: 2562
เจ้าชายชิกเม อุกเยน วังชุก

| เจ้าชายชิกเม อุกเยน วังชุก |
| --- | --- |
ประสูติ:  (2020-03-19) 19 มีนาคม ค.ศ. 2020 (4 ปี) วังลิงคานา ทิมพู ประเทศภูฏาน
ราชวงศ์: วังชุก
พระราชบิดา: สมเด็จพระราชาธิบดีชิกเม เคซาร์ นัมกเยล วังชุก
พระราชมารดา: สมเด็จพระราชินีเจจุน ปัทมา วังชุก
เจ้าชายชิกเม อุกเยน วังชุกแห่งภูฏาน (อังกฤษ: His Royal Highness Jigme Ugyen Wangchuck) ประสูติเมื่อวันที่ 19 มีนาคม พ.ศ. 2563 เป็นพระราชโอรสพระองค์กลางใน สมเด็จพระราชาธิบดีชิกเม เคซาร์ นัมเกยล วังชุก และ สมเด็จพระราชินีเจจุน ปัทมา วังชุก พระอนุชาใน เจ้าชายชิกเม นัมเกยล วังชุก มกุฎราชกุมารแห่งภูฏาน และเป็นพระเชษฐาใน เจ้าหญิงโซนัม ยังเดน วังชุก ทรงอยู่ในลำดับที่ 2 ของการสืบราชบัลลังก์ เมื่อแรกประสูตินั้น พระองค์ใช้พระนามว่า เจ้าชายเดโชจนกระทั่งมีการประกาศพระนามเมื่อวันที่ 30 มิถุนายน ในปีเดียวกัน
เจริญ สิริวัฒนภักดี

| เจริญ สิริวัฒนภักดี ม> ป.ช., ม.ว.ม., ป.ภ., ท.จ. |
| --- | --- |
เกิด: 2 พฤษภาคม พ.ศ. 2487 (80 ปี) จังหวัดพระนคร ประเทศไทย
สัญชาติ: ไทย
ชื่ออื่น: ชื่อจีน โซวเคียกเม้ง
อาชีพ: ประธานกรรมการบริหาร บริษัท ไทยเบฟเวอเรจ จำกัด (มหาชน) ประธานกลุ่มบริษัท สุรามหาราษฎร จำกัด (มหาชน) ประธานกรรมการบริหาร บริษัททีซีซี กรุ๊ป  ประธานบริษัท มิลเลียไลฟ์ อินชัวรัส์ จำกัด มหาชน
มีชื่อเสียงจาก: มหาเศรษฐีชาวไทย
คู่สมรส: คุณหญิง วรรณา สิริวัฒนภักดี
บุตร: นางอาทินันท์ พีชานนท์ นางวัลลภา ไตรโสรัส นายฐาปน สิริวัฒนภักดี นางฐาปนี เตชะเจริญวิกุล นายปณต สิริวัฒนภักดี
เจริญ สิริวัฒนภักดี (เคียกเม้ง แซ่โซว, เจริญ ศรีสมบูรณานนท์; เกิด 2 พฤษภาคม พ.ศ. 2487) เป็นนักธุรกิจชาวไทยเชื้อสายจีน เป็นผู้ก่อตั้งและประธานกลุ่มทีซีซี ประธานกรรมการหลายบริษัทในกลุ่ม เช่น บริษัท ไทยเบฟเวอเรจ จำกัด (มหาชน) ผู้ผลิตเครื่องดื่มตราช้าง ประธานกรรมการและประธานกรรมการบริหาร บริษัท แอสเสท เวิรด์ คอร์ป จำกัด (มหาชน), ประธานกรรมการ บริษัท เบอร์ลี่ ยุคเกอร์ จำกัด (มหาชน) และบริษัทในเครือ รวมถึงเป็นสมาชิกสมาคมวัฒนธรรมและเศรษฐกิจไทย-จีน  ที่ปรึกษากิตติมศักดิ์ในคณะกรรมการมูลนิธิอนุรักษ์ป่ารอยต่อ 5 จังหวัด และอดีตอุปนายกอาวุโส สมาคมกีฬากรีฑาแห่งประเทศไทย
จากการจัดอันดับโดยนิตยสารฟอบส์ (ข้อมูล ณ วันที่ 3 กรกฎาคม พ.ศ. 2567) เจริญ สิริวัฒนภักดี มีทรัพย์สินรวมทั้งหมด 10,000 ล้านดอลลาร์สหรัฐ หรือ 3.666 แสนล้านบาท โดยเป็นมหาเศรษฐีอันดับที่ 3 ของประเทศไทย (อันดับที่ 1 คือนายเฉลิม อยู่วิทยา เจ้าของธุรกิจกระทิงแดง และอันดับที่ 2 คือสุภกิตและศุภชัย เจียรวนนท์ เจ้าของธุรกิจเครือเจริญโภคภัณฑ์)
นายกองเอก เจริญ สิริวัฒนภักดี สมรสกับ คุณหญิงวรรณา สิริวัฒนภักดี มีบุตร 5 คน (ชาย 2 คน หญิง 3 คน) ได้แก่
นาง อาทินันท์ พีชานนท์ รองประธานกรรมการบริหาร บริษัท ไทยกรุ๊ป โฮลดิ้งส์ จำกัด (มหาชน)
นาง วัลลภา ไตรโสรัส ประธานเจ้าหน้าที่บริหารและกรรมการผู้จัดการใหญ่ บริษัท แอสเสท เวิรด์ คอร์ป จำกัด (มหาชน)
นาย ฐาปน สิริวัฒนภักดี ประธานเจ้าหน้าที่บริหาร บริษัท ไทยเบฟเวอเรจ จำกัด (มหาชน)
นาง ฐาปณี เตชะเจริญวิกุล ประธานเจ้าหน้าที่บริหารและกรรมการผู้จัดการใหญ่ บริษัท เบอร์ลี่ ยุคเกอร์ จำกัด (มหาชน)
นาย ปณต สิริวัฒนภักดี ประธานเจ้าหน้าที่บริหารกลุ่ม บริษัท เฟรเซอร์ส พร็อพเพอร์ตี้ ลิมิเต็ด
ประวัติ

นายกองเอก เจริญ สิริวัฒนภักดี มีชื่อภาษาจีนว่า “โซว เคียกเม้ง” (苏 旭明, เคียกเม้ง แซ่โซว) ชื่อนามสกุลเดิมคือ "ศรีสมบูรณานนท์" เกิดเมื่อวันที่ 2 พฤษภาคม พ.ศ. 2487 บิดามีอาชีพขายหอยทอด เขาใช้เวลาเรียนถึง 8 ปีเพื่อให้จบชั้นประถมศึกษาปีที่ 4 จากโรงเรียนเผยอิง เนื่องจากระหว่างเรียนต้องทำงาน หาเลี้ยงชีพด้วยการขายของเล็กๆ น้อยๆ เมื่อเขาอายุ 11 ปี ได้รับจ้างเข็นรถส่งสินค้าย่านสำเพ็ง ทรงวาด จากนั้นจึงขยับเป็นพ่อค้าหาบของขาย
ปี พ.ศ. 2504 ได้เป็นลูกจ้างของชาวจีนที่อพยพมาอยู่เมืองไทยคนหนึ่ง ในบริษัทย่งฮะเส็ง และห้างหุ้นส่วนจำกัด แพนอินเตอร์ ที่จัดส่งสินค้าให้โรงงานสุราบางยี่ขัน และเพียงปีเดียวเขาได้เป็นซัพพลายเออร์ให้โรงงานสุราบางยี่ขันเอง นำมาสู่การรู้จักกับนายจุล กาญจนลักษณ์ ผู้เชี่ยวชาญการปรุงรสสุรา โดยเฉพาะสูตร "แม่โขง" และคุ้นเคยกับเจ้าสัว "เถลิง เหล่าจินดา" ผู้มีอำนาจในการจัดซื้ออุปกรณ์ทุกอย่างของโรงงาน เขากลายเป็นขุนพลคู่ใจของเจ้าสัวเถลิงในเวลาไม่นาน เพราะความอ่อนน้อมถ่อมตนและมีสัมมาคารวะ กลยุทธ์และเคล็ดลับในการทำธุรกิจสุราจึงเป็นของเขาในที่สุด
เมื่ออยู่ในวงการของเจ้าสัวแล้ว จึงได้มีโอกาสพบกับ "วรรณา แซ่จิว" หรือปัจจุบันคือ "คุณหญิงวรรณา สิริวัฒนภักดี" บุตรสาวของ "เจ้าสัวกึ้งจู แซ่จิว" ผู้จัดหาลูกค้าให้กับธนาคารกรุงเทพ ในปี พ.ศ. 2506 และพัฒนาความสัมพันธ์ขึ้นจนกระทั่งประกอบพิธีมงคลสมรสเมื่อวันที่ 29 พฤศจิกายน พ.ศ. 2514
ปี พ.ศ. 2518 บริษัท  ธานน้ำทิพย์ จำกัด ผู้ผลิต "ธาราวิสกี้" ของพงส์ สารสิน และประสิทธิ์ ณรงค์เดช ประสบภาวะขาดทุนและประกาศขาย เถลิงและเจริญจึงเข้าซื้อกิจการตามคำแนะนำของจุล และเปลี่ยนชื่อเป็นบริษัท แสงโสม จำกัด ในปัจจุบัน
ปี พ.ศ. 2529 เจริญได้เข้าสู่ธุรกิจธนาคารและการเงิน ด้วยความช่วยเหลือของพ่อตา เข้าไปซื้อหุ้นในธนาคารมหานคร บริษัทเงินทุนหลักทรัพย์มหาธนกิจ ซื้อหุ้นในบริษัทอาคเนย์ประกันภัย และอีกหลายกิจการ
ปี พ.ศ. 2530 ได้รับพระราชทานนามสกุล "สิริวัฒนภักดี"
ปี พ.ศ. 2537 ซื้อกิจการกลุ่มโรงแรมอิมพีเรียล ที่มีโรงแรมในเครือจำนวนมากจากนายอากร ฮุนตระกูล และจากนั้น ”เจ้าสัวเจริญ” ก็ขยายธุรกิจอย่างไม่เคยหยุดยั้ง จนกระทั่งถึงปัจจุบัน โดยมีทายาท 5 คน พร้อมสานต่อ คือ อาทินันท์ วัลลภา ฐาปน ฐาปนี และปณต
วันที่ 27 กันยายน พ.ศ. 2555 ได้รับพระราชทานยศกองอาสารักษาดินแดน เป็นนายกองเอก
ปรัชญาการดำเนินธุรกิจที่เป็นเลื่องลือของเจ้าสัว "เจริญ" คือ การซุ่มซ่อนยาวนาน สะสมทุน รอคอยโอกาส ที่สำคัญ "คุณธรรมน้ำมิตร" ที่ว่า "บุญคุณต้องทดแทน" ทำให้เส้นทางของ "เจ้าสัวเจริญ" ยังมีโอกาสอีกยาวไกล
เจริญ สิริวัฒนาภักดี สำเร็จการศึกษาระดับปริญญาตรี จากคณะนิติศาสตร์ มหาวิทยาลัยรามคำแหง และปริญญาโทจากคณะเดียวกัน นอกจากนี้แล้วนายเจริญ ยังได้รับปริญญาดุษฎีบัณฑิตกิตติมศักดิ์ จาก 12 มหาวิทยาลัยในประเทศไทย
ด้านภรรยา คุณหญิง วรรณา สิริวัฒนภักดี ประธานกรรมการ กลุ่มบริษัทแสงโสม ได้รับพระราชทาน ปริญญาบัตรปรัชญาดุษฎีบัณฑิตกิตติมศักดิ์ สาขาการจัดการ วิทยาลัยการจัดการ มหาวิทยาลัยมหิดล ปริญญาดุษฎีบัณฑิตกิตติมศักดิ์ บริหารธุรกิจ มหาวิทยาลัยเชียงใหม่ ปริญญาดุษฎีบัณฑิตกิตติมศักดิ์ เทคโนโลยีชีวภาพ มหาวิทยาลัยรามคำแหง ปริญญาดุษฎีบัณฑิตกิตติมศักดิ์ บริหารธุรกิจการเกษตร มหาวิทยาลัยแม่โจ้ ปริญญาดุษฎีบัณฑิตกิตติมศักดิ์ คณะบริหารธุรกิจและเทคโนโลยีสารสนเทศ มหาวิทยาลัยเทคโนโลยีราชมงคลตะวันออก ต่อมาในวันที่ 11 มิถุนายน พ.ศ. 2561 มีพระราชโองการโปรดเกล้าฯ ให้ คุณหญิง วรรณา สิริวัฒนภักดี ดำรงตำแหน่ง กรรมการในคณะกรรมการมูลนิธิโรงพยาบาลสมเด็จพระยุพราช
ช่วงเริ่มเข้าสู่ธุรกิจสุรา

ปี พ.ศ. 2504 ได้เป็นลูกจ้างของชาวจีนที่อพยพมาอยู่เมืองไทยคนหนึ่ง ในบริษัท "ย่งฮะเส็ง" และห้างหุ้นส่วนจำกัด "แพนอินเตอร์" ที่จัดส่งสินค้าให้ "โรงงานสุราบางยี่ขัน" นำมาสู่การรู้จักกับนาย "จุล กาญจนลักษณ์" ผู้เชี่ยวชาญการปรุงรสสุรา "แม่โขง"
เจ้าสัวเข้าสู่วงการธุรกิจสุราด้วยการชวนของเถลิง เหล่าจินดา แห่งกลุ่มสุราทิพย์ ผู้ซึ่งต่อมาเป็นปรปักษ์กับตระกูลเตชะไพบูลย์ ซึ่งถือเป็นเจ้าพ่อในวงการนี้มายาวนาน ในปี พ.ศ. 2525 เมื่อเถลิงผ่านการต่อสู้อย่างโชกโชน ก็เหนื่อยล้าลาจากวงการไป เจริญก็เข้าสวมแทนและสามารถเอาชนะกลุ่มเตชะไพบูลย์ โดยเข้ายึดครองกลุ่มสุรามหาราษฎร อย่างสิ้นเชิงในปี พ.ศ. 2530 ในขณะเดียวกันนั้น พ่อตาของคุณเจริญ(นายกึ้งจู  แซ่จิว) ก็เข้ายึดกิจการบริษัทเงินทุนหลักทรัพย์มหาธนกิจจากตระกูลเตชะไพบูลย์อีกสายหนึ่ง ต่อมาเมื่อเตชะไพบูลย์สายนั้น (โคโร่-คำรณ เตชะไพบูลย์) มีปัญหาในการบริหารธนาคารมหานคร เจริญและพ่อตา ซึ่งมีสองขาทางธุรกิจที่หนุนเนื่องกัน (ธุรกิจสุราและการเงิน) และกำลังเริ่มยิ่งใหญ่ในปี พ.ศ. 2530 ก็เข้ายึดครองกิจการ การเงิน ทั้งธนาคารและบริษัทเงินทุนหลักทรัพย์ไว้ ทั้งๆ ที่ธุรกิจการธนาคารสำหรับสังคมไทยถูกปิดตายสำหรับคนนอกมาตั้งแต่หลังสงครามโลกครั้งที่สอง จากจุดนี้จึงถือว่า เจริญ สิริวัฒนภักดี สร้างอาณาจักรที่มั่นคงและโหมโรงการขยายตัวอย่างเชี่ยวกรากในเวลาจากนั้นมา
ขยายสู่ธุรกิจเบียร์

ก่อนที่จะมาเป็นคนรวยที่สุดของประเทศไทย มีความยากจนมากแต่ท่านชอบอาชีพนักขายเป็นอย่างยิ่ง จึงได้ต่อสู้มาจนถึงปัจจุบัน ธุรกิจสุราดั้งเดิม แม้ว่าระบบสัมปทานแบบเดิมกำลังจะปิดฉากลง แต่เขาก็สามารถใช้เครือข่ายการค้าแบบเดิม ซึ่งฝังรากในตลาดล่างกับเครือข่ายการค้า ในชุมชนซึ่งถือว่าเป็นเครือข่ายการค้าที่เข้มแข็งที่สุดเครือข่ายหนึ่งในสังคมไทย ภายใต้ระบบเอเย่นต์ และระบบขายพ่วง (สุราพ่วงเบียร์ สุราพ่วงโซดา) ที่เข้มแข็งนั้นเดินหน้าธุรกิจต่อไปจากนั้นก็ต่อเนื่องเข้าสู่ธุรกิจเบียร์ (เบียร์ช้าง และเบียร์คาร์ลสเบอร์ก) ซึ่ง เสริมกับค้าสุราได้อย่างกลมกลืน ภายใต้โครงสร้างการแข่งขันที่ดุเดือดของธุรกิจนี้ นำเอาโมเดลการค้าสุรามาทำให้ความสามารถในการแข่งขันอยู่ได้ ซึ่งถือว่าเบียร์ช้าง เป็นคู่แข่งทางการตลาดของเบียร์สิงห์โดยตรง
ปี พ.ศ. 2537 ได้เข้าซื้อกิจการกลุ่มโรงแรมอิมพีเรียล ที่มีโรงแรมในเครือจำนวนมากจากนายอากร ฮุนตระกูล และจากนั้นก็ขยายธุรกิจอย่างไม่เคยหยุดยั้ง จนกระทั่งถึงปัจจุบันนี้
ตำแหน่งทางธุรกิจในปัจจุบัน

ประธานกรรมการ บริษัท ทีซีซี คอร์ปอเรชั่น จำกัด
ประธานกรรมการ บริษัท ไทยกรุ๊ป โฮลดิ้งส์ จำกัด (มหาชน)
ประธานกรรมการ บริษัท แอสเสท เวิรด์ คอร์ป จำกัด (มหาชน)
ประธานกรรมการ และ ประธานกรรมการบริหาร บริษัท ไทยเบฟเวอเรจ จำกัด (มหาชน)
ประธานกรรมการ และ ประธานกรรมการบริหาร บริษัท เบอร์ลี่ ยุคเกอร์ จำกัด (มหาชน)
ประธานกรรมการ บริษัท บิ๊กซี ซูเปอร์เซ็นเตอร์ จำกัด (มหาชน)
ประธานกิตติมศักดิ์ เฟรเซอร์ แอนด์ นีฟ ลิมิเต็ด
ประธานกรรมการ เฟรเซอร์ส พร็อพเพอร์ตี้ ลิมิเต็ด
ประธานกรรมการ บริษัท สิริวนา จำกัด
ประธานกรรมการ กลุ่มบริษัทสุรากระทิงแดง
ประธานกรรมการ บริษัท เบียร์ไทย (1991) จำกัด (มหาชน)
ประธานกรรมการ บริษัท ทีซีซี แลนด์ จำกัด
ประธานกรรมการ มูลนิธิสิริวัฒนภักดี
ประธานกรรมการ บริษัท นครชื่น จำกัด
รองประธานกิตติมศักดิ์ ชมรมพิทักษ์หัวหินในพระราชูปถัมภ์ สมเด็จพระเทพรัตนราชสุดา สยามบรมราชกุมารี
ยศ

นายกองเอก
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2538 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 1 ปฐมดิเรกคุณาภรณ์ (ป.ภ.)
พ.ศ. 2546 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2564 –  เหรียญรัตนาภรณ์ รัชกาลที่ 10 ชั้นที่ ๔ (ว.ป.ร.๔)
เครื่องราชอิสริยาภรณ์ > ต่างประเทศ

มาเลเซีย :
พ.ศ. 2560 -  เครื่องราชอิสริยาภรณ์หยาง มูเลีย เซเตีย มาห์โกตา มาเลเซีย ชั้นที่ 2
ดูเพิ่ม

รายชื่อเศรษฐีที่รวยที่สุดในไทย
แหล่งข้อมูลอื่น

นิตยสารฟอรบส์
Positioning - Magazine - "เศรษฐีโลก” เจริญ สิริวัฒนภักดี"
กลุ่มไทยเจริญคอร์ปอเรชั่น หรือ ทีซีซี กรุ๊ป ก่อตั้งขึ้นมากว่า 30 ปี โดยคุณเจริญ สิริวัฒนภักดี (เครื่องราชอิสริยาภรณ์ที่ได้รับพระราชทาน) เก็บถาวร 2012-02-23 ที่ เวย์แบ็กแมชชีน
โจนาธาร เข็มดี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  โจนาธาร เข็มดี
วันเกิด:  9 พฤษภาคม พ.ศ. 2545 (22 ปี)
สถานที่เกิด:  จังหวัดสุรินทร์ ประเทศไทย
ส่วนสูง:  1.90 m (6 ft 3 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  ราชบุรี
หมายเลข:  4
สโมสรเยาวชน
:  Øens Hold
:  Skårup IF
:  Svendborg fB
2561–2564:  โอเดนเซ
สโมสรอาชีพ*
| ปี |  ทีม |  ลงเล่น |  (ประตู) |
| 2564–2565 |  โอเดนเซ |  0 |  (0) |
| 2565 |  → เนสต์เว็ด โบลด์คลับ (ยืมตัว) |  11 |  (0) |
| 2566– |  ราชบุรี |  47 |  (2) |
ทีมชาติ‡
| 2564–2566 |  ไทย อายุไม่เกิน 23 ปี |  20 |  (3) |
| 2567– |  ทีมชาติไทย |  8 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16 พฤษภาคม 2566 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 10 กันยายน 2567
โจนาธาร เข็มดี (อังกฤษ: Jonathan Khemdee; 9 พฤษภาคม พ.ศ. 2545 –)  เป็นนักฟุตบอลลูกครึ่งไทย-เดนมาร์ก ปัจจุบันลงเล่นในตำแหน่งกองหลังให้กับราชบุรี ในไทยลีก และทีมชาติไทย
สโมสรอาชีพ

ในวันที่ 12 กรกฎาคม พ.ศ. 2564 โจนาธารได้เซ็นสัญญาเป็นนักฟุตบอลอาชีพกับโอเดนเซ ในเดนิชซูเปอร์ลีกา โดยเขาสวมเสื้อหมายเลข 17 ให้กับสโมสร ต่อมาเขาได้ถูกยืมตัวไปเล่นให้กับเนสต์เว็ด โบลด์คลับ ในเดนิช ดิวิชัน1           ต่อมาทั้งสโมสร เนสต์เว็ด โบลด์คลับและสโมสรโอเดนเซ ได้ออกแถลงการยกเลิกสัญญาของ โจนาธาร ด้วยความยินยอมของทั้งสองฝ่าย  ทำให้เขาเป็นนักเตะไร้สังกัดอยู่ระยะหนึ่ง ปัจจุบันสังกัดสโมสร ราชบุรี
ทีมชาติ

ในวันที่ 15 ตุลาคม พ.ศ. 2564 มีชื่อติดทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 รอบคัดเลือกที่ประเทศมองโกเลีย
วันที่ 1 พฤษภาคม พ.ศ. 2565 มีชื่อติดทีมชาติไทยรุ่นอายุไม่เกิน 23 ปี ในการแข่งขันซีเกมส์ 2021ที่ประเทศเวียดนาม
วันที่ 29 พฤษภาคม พ.ศ. 2565 มีชื่อติด 24 คนกับทีมชาติไทยรุ่นอายุไม่เกิน 23 ปี ในการแข่งขันฟุตบอลเอเชียเยาวชนอายุไม่เกิน 23 ปี 2022 ที่ประเทศอุซเบกิสถาน
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- |
| โอเดนเซ | 2021–22 | เดนิชซูเปอร์ลีกา | 0 | 0 | 0 | 0 | 0 | 0 | 0 | 0 |
เกียรติประวัติ

ซีเกมส์: 2 เงิน: 2021, 2023
แหล่งข้อมูลอื่น

ข้อมูลของ โจนาธาร เข็มดี ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลราชบุรี  |
| --- | --- |
 2 มูว์ตงโบ  4 โจนาธาร  5 อภิสิทธิ์  6 ตานา  7 ทานากะ  8 ธนวัฒน์  9 คิม จี-มิน  10 จักรพันธ์(c)  11 มาร่า  15 อดิศร  16 ศิวกร  19 สุพร  27 เคอร์แรน  29 เกียรติศักดิ์  39 ชุติเดช   57 ชินภัทร์  77 โบลเกียห์  88 โชติภัทร  89 เอ็นจีวา  99 กัมพล  หัวหน้าผู้ฝึกสอน: วรวุธ
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2555

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ นางสาวชินณิชา วงศ์สวัสดิ์ ซึ่งศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง
ที่มา

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เกิดขึ้นเนื่องจากศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง ของนางสาวชินณิชา วงศ์สวัสดิ์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคพรรคเพื่อไทย ทำให้ตำแหน่งในเขตนี้ (อำเภอสันกำแพง อำเภอดอยสะเก็ด และอำเภอแม่ออน) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 2 มิถุนายน พ.ศ. 2555
ผู้สมัคร

มีผู้สมัครรับเลือกตั้ง 3 คน ดังนี้
| พรรค | พรรค | ผู้สมัคร | หมายเลข |
| --- | --- | --- | --- |
|  | เพื่อไทย | เกษม นิมมลรัตน์ | 1 |
|  | ประชาธิปัตย์ | กัลยกรณ์ เจียมกิจวัฒนา | 2 |
|  | เพื่อแผ่นดิน | อนุชา รุ่งตรานนท์ | 3 |
ผู้สมัคร > พรรคเพื่อไทย : เกษม นิมมลรัตน์

พรรคเพื่อไทย มีมติส่ง เกษม นิมมลรัตน์ ลงสมัครรับเลือกตั้งแทนตำแหน่งที่ว่าง โดยมีการแถลงเปิดตัวในวันที่ 30 เมษายน พ.ศ. 2555 โดยยิ่งลักษณ์ ชินวัตร นายกรัฐมนตรี และยงยุทธ วิชัยดิษฐ รองนายกรัฐมนตรีและรัฐมนตรีว่าการกระทรวงมหาดไทย ในฐานะหัวหน้าพรรคเพื่อไทย
นายเกษม เป็นคนสนิทของตระกูลวงศ์สวัสดิ์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมืองเชียงใหม่ จังหวัดเชียงใหม่ สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต มหาวิทยาลัยเชียงใหม่ ตำแหน่งทางการเมือง อดีตเป็นผู้เชี่ยวชาญประจำตัว สส.เยาวภา วงศ์สวัสดิ์ (พ.ศ. 2544 - 2548), ประธานสาขาพรรคเพื่อไทย จังหวัดเชียงใหม่ และตำแหน่งสุดท้ายคือที่ปรึกษานายกองค์การบริหารส่วนจังหวัดเชียงใหม่ (บุญเลิศ บูรณุปกรณ์)
เกษมเดินทางไปลงสมัครรับเลือกตั้งเป็นคนแรก ในวันแรกของการเปิดรับสมัคร โดยมียงยุทธ วิชัยดิษฐ และบุญทรง เตริยาภิรมย์ เดินทางไปให้กำลังใจ และเนื่องจากไม่มีผู้สมัครที่มาพร้อมกัน เกษมจึงได้รับ หมายเลข 1
ผู้สมัคร > พรรคประชาธิปัตย์ : กัลยกรณ์ เจียมกิจวัฒนา

ในส่วนของพรรคประชาธิปัตย์ มีมติส่ง กัลยกรณ์ เจียมกิจวัฒนา ลงสมัครรับเลือกตั้ง
กัลยกรณ์ เกิดเมื่อวันที่ 16 สิงหาคม พ.ศ. 2525 เป็นชาวตำบลแม่ปูคำ อำเภอสันกำแพง จังหวัดเชียงใหม่ สำเร็จการศึกษาจากโรงเรียนดาราวิทยาลัย ปริญญาตรี คณะศึกษาศาสตร์ มหาวิทยาลัยเชียงใหม่ และปริญญาโท คณะนวัตกรรมสังคม มหาวิทยาลัยรังสิต นางกัลยกรณ์ สมรสกับนายเทอดศักดิ์ เจียมกิจวัฒนา ผู้บริหารสถานีวิหคเรดิโอ แกนนำกลุ่มทหารเสือพระราชา (แนวร่วมกลุ่มคนเสื้อเหลือง)
กัลยกรณ์เดินทางไปลงสมัครรับเลือกตั้งในวันที่สองของการเปิดรับสมัคร โดยมีศิริวรรณ ปราศจากศัตรู รองหัวหน้าพรรคประชาธิปัตย์ และบุญยอด สุขถิ่นไทย เดินทางไปให้กำลังใจ โดยได้รับ หมายเลข 2
ผู้สมัคร > พรรคเพื่อแผ่นดิน : อนุชา รุ่งประภานนท์

อนุชา รุ่งประภานนท์ เป็นชาวอำเภอดอยหล่อ จังหวัดเชียงใหม่ เดินทางมาสมัครในวันสุดท้าย ในนามพรรคเพื่อแผ่นดิน ได้รับหมายเลข 3